
IX 

Urmaşii lui Neagoe, Mitropolitii si ctitoriile lor 

Moartea lui Neagoe, in Septembre 1521, intrerupse pentru mai mult timp 
desvoltarea bisericeasca proprie, ca si cea artistica, literara si culturala din impuls si pe 
teren bisericesc. In haosul celor şese Domni - unul din ei a fost călugărul Dragomir, care 
nădăjduia sa aibă norocul lui Vlad cel de la 1496 - nu mai era nicio putinţa de lucru in 
asemenea domenii. Numai când Radu de la Afumaţi ajunse stapanitor statornic al Terii- 
Romanesti, imprejurarile se schimbară in bine. 

Radu-Voda cel Nou se insura in Maiu 1526 cu Ruxandra, fata lui Neagoe, si 
ajunse astfel represintantul pe Scaunul domnesc al curentului pe care asa de mult ii 
intarise inaintasul sau. Radu nu făcu nicio ctitorie noua, dar orandui sa se lucreze mai 
departe la lăcaşurile ramase neisprăvite prin moartea lui Neagoe. Clericii de la scoală 
acestuia si a lui Nifon, un Ioasaf sau Iosif, egumenul de Argeş, un Varlaam, pe care 
Domnul scriitor ii pomeneşte, laudandu-1, in "învăţaturile" sale, ii stăteau la indemana in 
aceasta activitate a sa ocrotitoare pentru Biserica. Supt dansul se găseşte, in 1526, al 
doilea episcop de Buzău,- după icepatorul episcopiei, Serafim,- Paisie, in care vedem pe 
acelaşi Paisie care la 1535 apare ca pastor oltean; randuiala lui Nifon statornicia prin 
urmare intaietatea Scaunului severinean, mai vechiu, asupra Scaunului, abia acum 
intemeiat, al Buzăului. Mitropolit era pe acel timp, după Macarie, Mitrofan, care scrie, in 
timpul Domniei lui Radu, după căsătoria cu Ruxandra si intoarcerea in tara a Doamnei lui 
Neagoe, pentru nişte scule lăsate de acesta la Braşov. II aflam si in 1533. 

Odată cu Radu, Vladislav-Voda face, cea d'intaiu forma, biserica de langa Curtea 
Domneasca din Targoviste. 

Radu de la Afumaţi insusi, care, ca pribeag, căpătase de la regele Vladislav moşia 
Stremt langa Geoagiu-de-sus, in apropierea Albei-Iulii,- mai târziu capata inca Vintul si 
Vurperul, - ar fi făcut aici, se putea crede, mănăstirea sa, al carii egumen ar fi cel pe care, 
la 1557, regina Isabela ii recunoaşte ca Vlădica. De fapt insa, mai sus de Geoagiu, spre 
munte, pe o inaltime la care se străbate numai cu greu, se vede o biserica in ruina, de mai 
multe ori reparata, căreia I se zice Rametii. "rametii" nu inseamna insa altceva decât 
ermiti, pustnici. Astfel de călugări singurateci se aflau inca de pe vremea lui Matias 
Corvinul, in 1487, cum spune o inscripţie de-asupra uşii. Pe aceşti clerici romani, "de la 
Ramet la râpa, din sus de Joaj", ii va fi luat numai supt ocrotirea sa Radu-Voda, facand sa 
se recunoască egumenului lor titlul episcopal. Inca la inceputul veacului al XVII-lea 
stăteau acolo călugări: popa Sava si popa Moise, cărora Guvernul li da mănăstirea. 

In vara anului 1535 ajunse stapanitor al Terii-Romanesti ca nou Radu-Voda, 
egumenul din Argeş, un fiu din flori al lui Radu-cal-Mare, Petru, călugărit supt numele de 
Paisie. In Domnia lui el a căutat sa fie cat se poate mai asemenea cu Neagoe, care, ce e 
drept, n'a prea fost pe urma un model pentru vre unul din urmaşii acestui Radu Călugărul 
sau Radu Paisie. E aproape sigur ca soţia lui, Ruxandra, a fost văduva lui Radu de la 
Afumaţi, si deci fata lui Neagoe. 



Radu-Voda a mântuit, cum s'a spus, Mitropolia din Targoviste, facandu-i daruri 
de moşii; pisania veche, astăzi pierduta, pomeneşte si pe Mitropolitul Varlaam, care nu e 
decât prietenul ctitorului de la Argeş. Si la Mislea, din 1537, a carii inscripţie nu ştiu sa fi 
fost tipărita in original, se vad chipurile lui Radu, al Ruxandrei si al fiului lor Marcu, 
numit după vechiul erou din trecutul de lupte epice ale Sârbilor. In egumenia lui Ilarion- 
un alt Ilarion trebuie sa fie Mitropolitul, care e pomenit de un istoric bisericesc modern la 
1524, sau aceasta data e greşita-, meşterii David si Radoslav zugrăviră un frumos rând de 
pomenire de jur imprejurul pridvorului de la paraclisul Coziei. 

Zidirea e după stilul moldovenesc; pareti inalti, sprijiniţi pe contraforturi, pridvor 
ca la Moldovita, având si doua rânduri de fereşti, firide sus si jos. Dar se adaugă si 
elemente noua la zidurile lucrate din cărămizi cufundate in ciment, puse in lung si in lat, 
asa incat formează cadre roşii pătrate, in mijlocul cărora e prins cate un bolovan de rau. 
Ca nou element de impodobire se vad, supt streaşină, cărămizi aşezate asa incat li iese la 
iveala numai vârfurile, alcătuind un zigzag, care se intalneste, ca si privazurile de 
cărămida cuprinzând pietre, si la clădirile bulgăreşti si turceşti de peste Dunăre, ca par a 
fi servit ca model. La 7051, deci 1542-3, s'a mântuit biserica, ispravnic fiind Stroe 
Spătarul. Tismana, inzestrata si de Craiovesti si de Neagoe, fu zidita din nou, tot 
moldoveneste, in vremea lui Radu Paisie, egumen fiind in aceasta reşedinţa de 
arhimandrit un Vasilie; de jur imprejurul uşii o inscripţie săpata spune aceasta, adăugând 
si o rugăciune frumos stilisata, la capătul căreia e data, de 14 Septembre 1541. Si 
mănăstirea Pumbluita din marginea Bucureştilor, reparata prin 1570 de Alexandru- Vodă 
Mircea si de soţia lui, Ecaterina din Galata, are drept intaiu ctitor pe Petru-Voda. 

Si boierii urmează acest exemplu al Domnului batran si al Domnului tanar. Astfel 
biserica Sf. Nicolae din Targoviste se datoreste lui Manea Vornicul-cel-Mare, care o zidi 
inca de pe vremea lui Radu de la Afumaţi, la 1527-8. La Stanesti in Vâlcea se pomenesc 
drept ctitori Mogos Banul si Logafatul Giura, de la inceputul veacului. La Mihaiestii 
Muscelului e necropola neamului lui Lăudat Clucerul, ca si la Hartesti. Schitul Verbila, 
din părţile Cricovului, iarasi o zidire după norme de arhitectura imprumutate de peste 
Milcov, e făcut de boierii lui Radu Paisie, Dragomir Mare-Spatar, Toma Banul- tăiat 
curând de Radu Paisie- si Caraciu, al doilea vistier, la 1530; un paraclis, zidit aici de 
"maistorul" Stepan, in aceiaşi epoca, poarta numele lui Andronie egumenul si al lui Sava 
ieromonahul; si un Stanciul Mare- Vistier, care e ingropat inauntru, trebuie adaus la 
ctitori. Mănăstirea Mărgineni are un blid de argint de la Petru-Voda, care e tot Paisie, de 
la Marcu Voevod si de la Doamna Ruxandra; ca intemeiator se pomeneşte in inscripţia 
noua de la clădire, si ea noua, "Marele Vornic Draghici Mărgineanul, din vestitul neam al 
Filipestillor", care, incepandu-si cariera supt Vlad Călugărul, era foarte batran, dar isi 
păstra locul ca "fost Vornic", in fruntea Sfatului Domnesc inca supt Radu Paisie. Un alt 
Draghici Vornicul e ingropat in mănăstirea Gaiseni, care păstrează si mormântul fiului lui 
Draghici cel vechiu, Stroe, care a fost Mare-Ban, fugi in Ardeal supt Radu Paisie si, 
intorcandu-se de acolo pentru a răsturna pe Domn, fu bătut si ucis la Fântâna Ţiganului in 
1544. In apropiere, la Căscioare, e mormântul unui Radu, mort la 1545, dar si al 
Stolnicului Neagoe, pe a cărui piatra se vede data de raposare 1504. 

Dintre urmaşii lui Radu de la Afumaţi, daca Moise-Voda, care se pare sa fi luat pe 
fata acestuia, Zamfira, cea zugrăvită in paraclisul Coziei, n'a zidit nimic, fiica lui moise, 
numita tot Zamfira, asezandu-se in Ardeal după tăierea tatălui sau in lupta de la Viisoara, 



din 1530, făcu biserica din Dansus, cu pietre din ruinele Sarmisegetuzei. Tot ea a zidit din 
nou biserica Prislopului, a lui Nicodim, dandu-i acum infatisarea paraclisului de la Cozia: 
acolo I se vede si mormântul, cu inscripţie si latina. Iar urmaşii lui Moise, Vlad Vintila, a 
intemeiat in scurta lui Domnie mănăstirea Buzoiana a Menedicului, care se zice azi 
"Vintila - Vodă". Se pomenesc daruri făcute de dansul la Cutlumuz, unde se păstrează o 
icoana represintandu-1 cu soţia Rada si fiul Dragoe. 

In sfârşit, supt Radu Paisie, un Dimitrie Liubavici Logafatul, nepot al vestitului 
tipograf Bojidar Vucovici din Veneţia, aduse inapoi tiparul in Tara-Romaneasca, dând 
slovele lui in sama călugărului Moise. Un Molitvenic slavon, al doilea după acel din 
Cetinie, apăru in Ianuar 1545. Se lucra si după mazilirea Domnului ocrotitor, supt cruntul 
Mircea Ciobanul,- care era fiul lui Radu-cel-Mare, totuşi,- de Dimitrie si doi dieci, Oprea 
si Petrea, la un Apostol, care, inceput la 18 August 1546, se mântui in Mart 1547, 
incheind si aceasta de-a doua era a tiparului muntenesc. Dimitrie pare a fi trecut apoi in 
Moldova intre 1547 si 1551, pentru un Evangheliariu. 



